**Upute i obveze recenzenata** (prema uputama Odbora publicističke etike (*Committee on Publication Ethics* – COPE; <https://prblications.org>)

***Doprinos uredničkoj odluci***

Ravnopravna recenzija pomaže urednicima pri donošenju uredničkih odluka i preko uredničkih komunikacija s autorima može pomoći autorima u poboljšanju njihova rukopisa. Ona je bitna sastavnica službene znanstvene komunikacije i središte je znanstvenog nastojanja. Svi znanstvenici koji žele pridonijeti znanstvenom procesu imaju obvezu nepristrane recenzije.

Recenzentski posao je vrlo odgovoran i delikatan, jer se na njemu najčešće osniva odluka Uredništva i sudbina rada. Recenzenti svojim sugestijama i ocjenama doprinose poboljšanju kvalitete časopisa. Prema odluci Savjeta Liječničkog vjesnika, recenzent ostaje nepoznat i obratno.

***Ažurnost***

Recenzent koji se smatra nekvalificiranim za recenziju istraživanja u rukopisu ili koji zna da će njegova ažurnost biti nemoguća treba odmah izvijestiti izdavača i odbiti poziv na recenziju kako bi se mogli kontaktirati drugi recenzenti.

Ako se recenzent prihvati recenzirati rukopis uredništvo moli da se recenzija vrati dva (2) tjedna od datuma na recenzentskom obrascu.

***Povjerljivost***

Bilo koji rukopis koji je primljen na recenziju povjerljiv je dokument i kao takav treba biti tretiran: ne smije se pokazati niti se smije o njemu razgovarati s drugim osobama izuzev ako je to dopustio glavni urednik (koji bi to napravio u iznimnim i specifičnim situacijama). To se odnosi i na pozvane recenzente koji su odbili poziv recenziranja.

Prema odluci Savjeta Liječničkog vjesnika, recenzent ostaje nepoznat i obrnuto.

***Standardi objektivnosti***

Recenzije bi se trebale provoditi objektivno, a zapažanja formulirati jasno s potpornim argumentima da bi ih autori mogli iskoristiti za ispravljanje rukopisa. Osobna kritika autora nije primjerena.

Molimo Vas da uzmete u obzir da radove upućuju i vrlo mladi autori, koji žele prvi put objaviti svoja zapažanja u Liječničkom vjesniku, te da im treba sugestijama pomoći ukoliko je njihov rad neprikladan u formalnom smislu, a sadržava vrijedna opažanja i preporuke.

Od recenzenta očekujemo da odgovori na pitanja iz obrasca, te da utvrdi da li se autor držao uputa o izradi rada koje objavljujemo u svakom broju Liječničkog vjesnika i od nedavno se nalaze na web stranicama našeg časopisa, da provjeri da li su iznesene tvrdnje i misli vjerodostojne. Nadalje valja procijeniti metodologiju i dokumentaciju te upozoriti redakciju na eventualne propuste, pogotovo u zaključcima.

 Recenzent se ne treba upuštati u lektorski ili korektorski posao, premda nije naodmet ako upozori i na greške takve prirode. Posebno Vas molimo da obratite pažnju: da li je naslov rada jasan i sažet i da li odgovara sadržaju, da li sažetak prikazuje bitne rezultate rada , da li autor citira najnoviju literaturu, da li spominje domaće autore, koji su o istoj temi pisali u domaćim časopisima ili Liječničkom vjesniku , da li autor izostavlja one autore koje se ne slažu s njegovim mišljenjima, da li navodi tuđe misli bez citiranja. Jesu li literaturni podaci točni i nema li propusta. Potrebno je provjeriti dostupne reference. Isto tako treba ocijeniti da li su slike, tablice, grafikoni informativni i nužni, da su u tablicama ne ponavlja ono što je rečeno u tekstu. Da li su svi ti prilozi prikladni za reprodukciju. Potrebno je provjeriti da u tablicama nema nejasnih kratica, da se brojčani podaci u tablicama slažu u tekstu, da nema pogrešaka.

 Ako recenzent smatra da rad zavređuje osvrt ili da može nadopuniti svojim osvrtom (podacima iz literature i vlastitim iskustvima), dogovoriti će se s urednikom da se takav osvrt objavi u istom broju s priloženim radom.

***Objavljivanje izvora***

Recenzenti bi trebali utvrditi relevantni objavljeni rad koji autori nisu citirali. Svaka izjava koja je primjedba, izvedba ili argument, a bila je izrečena i već objavljena trebala bi biti udružena s relevantnim citatom. Recenzenti bi također trebali upozoriti glavnog urednika o potencijalnoj sličnosti ili preklapanju rukopisa koji je u procesu recenzije s drugim rukopisom (objavljenim ili neobjavljenim), a o kojem imaju osobnu spoznaju.

***Priopćenje o sukobu interesa***

Pozvani recenzent koji je u sukobu interesa zbog kompetitivnog, suradničkog ili drugog odnosa ili veze s bilo kojim od autora, kompanijama ili institucijama povezanim s rukopisom i radom opisanim u rukopisu odmah bi trebao obavijestiti urednika o sukobu interesa i odbiti poziv da recenzira kako bi se mogli kontaktirati drugi recenzenti.

Neobjavljeni materijali uključeni u primljeni rukopis ne smiju se rabiti u recenzentovim vlastitim istraživanjima bez pisanog pristanka autora. Privilegirane informacije ili ideje dobivene preko ravnopravne recenzije moraju ostati tajne i ne smiju se iskoristiti za recenzentovu privatnu prednost.

To se odnosi i na pozvane recenzente koji su odbili poziv recenziranja.

Recenzenti se potiču da se registriraju kod Publonsa, internetskog portala i besplatnog servisa, radi praćenja, provjere i prikaza recenziranja i uredničkih doprinosa u akademskim časopisima (<https://publons.com>).

RECENZIJE SE NE NAPLAĆUJU.

HVALA NA ULOŽENOM TRUDU!

Urednički odbor